Quinn Hughes

Quinton Hughes (s. 14. lokakuuta 1999 Orlando, Florida, Yhdysvallat) on yhdysvaltalainen jääkiekkopuolustaja, joka pelaa NHL-joukkue Minnesota Wildissa. Vancouver Canucks varasi hänet ensimmäisellä kierroksella NHL:n varaustilaisuuden seitsemäntenä pelaajana kesällä 2018.

Pelityyli
Elite Prospects -sivuston Curtis Joen mukaan Hughes on erittäin lahjakas puolustaja, joka erottuu luistelullaan ja fiksuilla ratkaisuillaan. Hän hallitsee kiekkoa hyvin laskelmoivasti ja on myös hyvin perehtynyt kiekottomana viemään tilaa ja aikaa vastustajilta. Joen mukaan Hughes erottuu myös muista puolustajista luovuudellaan ja visiollaan. Hän on aktiivinen molempiin suuntiin ja Joen mukaan kaiken kaikkiaan kokonaisvaltainen puolustaja, joka osaa avata peliä hyvin.

Myös NHL:n suomenkielisen sivuston pelaajaesittelyn mukaan Hughes vaikuttaa ennen kaikkea luistelullaan. Hughesia Yhdysvaltain alle 20-vuotiaiden maajoukkueessa valmentanut Bob Motzko on luonnehtinut häntä seuraavasti:

Ura
Seuraura
Junioriura
Hughes syntyi Yhdysvaltain Floridan Orlandossa, mutta vietti suurimman osan lapsuudestaan Kanadan Ontarion Torontossa, jonne hän muutti perheineen Hughesin isän Jimin siirryttyä valmentajaksi NHL-joukkue Toronto Maple Leafsin organisaatioon. Hughes vietti siellä myös suurimman osan juniorivuosistaan. Hän pelasi 13-vuotiaaksi asti hyökkääjän pelipaikalla, jonka jälkeen Hughes siirtyi puolustajaksi. Hän pelasi kauden 2014–2015 pääosin Toronto Marlborosin AAA-junioreissa, joiden varakapteenina Hughes toimi. Hän voitti sekä GTMMHL Scotiabankin mestaruuden että OHL Cupin. Hughes pelasi kauden aikana myös yhden ottelun OJHL-junioriliigan St. Michael's Buzzersissa.

Sarnia Sting varasi Hughesin 49. pelaajana OHL:n varaustilaisuudessa 2015, mutta hän ei kuitenkaan siirtynyt CHL:ään, jotta Hughes voisi jatkossa pelata Yhdysvaltain yliopistosarjoissa. Hän pelasi kaksi seuraavaa kautta Yhdysvaltain maajoukkueen kehitysohjelman mukana pelaten mm. USHL-junioriliigaa, jonka toiseen tähdistökentälliseen Hughes valittiin kauden 2016–2017 päätteeksi.

Kaudeksi 2017–2018 Hughes siirtyi Michiganin yliopistojoukkueeseen. Hän oli joukkueen tehokkain puolustaja, toiseksi paras syöttäjä ja kolmanneksi paras pistemies tehoilla 5+24=29. Hughesista tuli Michiganin yliopistojoukkueen historian eniten syöttöpisteitä tehnyt tulokaspuolustaja. Hänet valittiin kauden päätteeksi B1G:n toiseen tähdistökentälliseen ja tulokkaiden tähdistökentälliseen. Hughes pelasi kauden aikana myös CCM/USA Hockey All-American Prospects Gamessa. Kaudella 2018–2019 Hughes voitti pelipaikastaan huolimatta Michiganin sisäisen piste- ja syöttöpörssin tehoilla 5+28=33.

NHL-ura
Vancouver Canucks varasi Hughesin ensimmäisellä kierroksella NHL:n varaustilaisuuden seitsemäntenä pelaajana kesällä 2018. Hän oli varaustilaisuuden pienimmällä numerolla varattu pohjoisamerikkalaispuolustaja. Maaliskuussa 2019 Hughes teki kolmivuotisen tulokassopimuksen Canucksin kanssa.

Hughesin varsinainen tulokaskausi  oli historiallinen. Hänestä tuli NHL-historian ensimmäinen tulokaspuolustaja, joka on tehnyt vähintään kolme ylivoimasyöttöä useammassa ottelussa saman kauden aikana. Hughes valittiin NHL:n tähdistöotteluun ja hän johti kauden päättyessä koko liigan tulokkaiden pistepörssiä (ensimmäinen puolustaja sitten Bobby Orrin ja Brian Leetchin). Hän oli Calder Trophy -finalisti ja teki uuden NHL-ennätyksen tulokaspuolustajien pudotuspelisyötöissä (13 syöttöä 15 ottelussa).

Pandemian ja koronavirustartunnan sävyttämällä kaudella  Hughes jatkoi tehokasta peliään ja voitti joukkueensa parhaan puolustajan Babe Pratt Trophyn. Lokakuussa 2021 hän allekirjoitti kuusivuotisen, 47,1 miljoonan dollarin jatkosopimuksen. https://www.sportsnet.ca/nhl/article/canucks-agree-new-contracts-elias-pettersson-quinn-hughes/ Hänestä tuli nopeiten 100 ja myöhemmin 200 syöttöpistettä saavuttanut puolustaja NHL-historiassa (200 syöttöä vain 263 ottelussa).

Ennen kautta  Hughes nimettiin Canucksin historian 15. kapteeniksi. https://www.sportsnet.ca/nhl/article/canucks-name-quinn-hughes-15th-captain-in-franchise-history/ Kausi oli jättimenestys, sillä Hughes teki 92 tehopistettä, voitti puolustajien pistepörssin ja palkittiin NHL:n parhaana puolustajana Norris Trophylla. Joulukuussa 2024 hänestä tuli seuran kaikkien aikojen eniten syöttöpisteitä kerännyt puolustaja ja lokakuussa 2025 hän rikkoi Alexander Edlerin seuraennätyksen puolustajien kokonaispisteissä.

Joulukuussa 2025 Canucks kauppasi Hughesin Minnesota Wildiin vaihdossa Marco Rossiin, Zeev Buiumiin, Liam Öhgreniin (kaikki entisiä ykköskierroksen varauksia) ja ensimmäisen kierroksen varausvuoroon vuoden 2026 varaustilaisuudessa.

Maajoukkueura

Hughes edusti Yhdysvaltoja MM-kilpailuissa vuonna 2018, jolloin hän voitti pronssia. Hughes pelasi turnauksessa jo ennen NHL-varausikäänsä ollessaan vain 18-vuotias. Hän pelasi myös alle 20-vuotiaiden MM-kilpailuissa vuosina 2018 ja 2019, joista jälkimmäinen turnaus päättyi hopeaan ja ensimmäinen pronssiin. Hughes toimi vuoden 2019 turnauksessa Yhdysvaltain varakapteenina. Milanon ja Cortinan talviolympialaisissa 2026 hän voitti kultaa.

Hughes pelasi myös alle 18-vuotiaiden MM-kilpailuissa vuonna 2017, jolloin hän voitti maailmanmestaruuden. Valmennus valitsi Hughesin Yhdysvaltain turnauksen yhdeksi kolmesta parhaasta pelaajasta. Hänet valittiin myös Ruotsia vastaan pelatun välieräottelun päätteeksi joukkueensa ottelun parhaaksi pelaajaksi.

Hughes pelasi myös World U-17 Hockey Challengessa vuonna 2015, jolloin hän oli Yhdysvaltain paras syöttäjä ja toiseksi paras pistemies Scott Reedyn jälkeen tehoilla 1+5=6. Hughes oli koko turnauksen tehokkain puolustaja Canada Whiten Evan Bouchardin kanssa.

Muuta
Hughesin pikkuveljet Jack ja Luke pelaavat myös jääkiekkoa. Veljesten isä Jim Hughes pelasi omalla urallaan kaksi ottelua ammattilaisena, mutta hän on luonut uran valmentajana mm. apuvalmentajana NHL-tasolla sekä päävalmentajana KHL:ssä ja AHL:ssä. Nykyään Jim työskentelee NHL-joukkue Toronto Maple Leafsin organisaatiossa pelaajatuotantopuolella. Quinnin äiti Ellen Weinberg-Hughes oli aikanaan menestynyt yliopistourheilija niin lacrossessa, jääkiekossa kuin jalkapallossakin. Hän oli voittamassa jääkiekossa naisten MM-hopeaa vuonna 1992. Myös Quinn Hughesin setä Marty sekä serkku Teddy Doherty ovat pelanneet jääkiekkoa.

Hughes on juutalainen.

Tilastot
 2014–2015  St. Michael's Buzzers  OJHL  1  0  0  0  10  –  –  –  –  –  2015–2016  US NTDP  USHL  34  4  7  11  10  –  –  –  –  –  2016–2017  US NTDP  USHL  26  4  22  26  10  –  –  –  –  –        U18  7  1  4  5  4 2017–2018  Univ. of Michigan  B1G  37  5  24  29  26  –  –  –  –  –        JMM  7  0  3  3  6                                 MM  10  0  2  2  2 2018–2019  Univ. of Michigan  B1G  32  5  28  33  16  –  –  –  –  –        JMM  7  0  2  2  2   Vancouver Canucks  NHL  5  0  3  3  2  –  –  –  –  –        MM  8  0  3  3  0 2019–2020  Vancouver Canucks  NHL  68  8  45  53  22  17  2  14  16  2 2020–2021  Vancouver Canucks  NHL  56  3  38  41  22  –  –  –  –  – 2021–2022  Vancouver Canucks  NHL  76  8  60  68  28  –  –  –  –  – 2022–2023  Vancouver Canucks  NHL  78  7  69  76  34  –  –  –  –  – 2023–2024  Vancouver Canucks  NHL  82  17  75  92  38  13  0  10  10  6 2024–2025  Vancouver Canucks  NHL  68  16  60  76  29  –  –  –  –  – 7 kautta  yhteensä  NHL  433  59  350  409  175  30  2  24  26  8 2 kautta  yhteensä  B1G  69  10  52  62  42  –  –  –  –  –

Lähteet

Viitteet

Luokka:Yhdysvaltalaiset jääkiekkoilijat
Luokka:Yhdysvaltalaiset olympiavoittajat
Luokka:Vancouver Canucksin varaamat pelaajat
Luokka:Amerikanjuutalaiset
Luokka:Vuonna 1999 syntyneet
Luokka:Elävät henkilöt